Пантыфік падкрэсліў, што хрысціянін не можа быць статычным, і прывёў прыклад Абрагама. Ён адзначыў, што асновай хрысціянскага ладу жыцця з’яўляецца страта, жыццё абяцаннем і благаслаўленне. У жыцці хрысціяніна заўсёды ёсць нейкае “выйдзі”, “пакінь”. Так было і ў выпадку хрыстовых вучняў, і ў выпадку біблійных прарокаў. “У хрысціяніна няма гараскопу, каб бачыць будучыню. Ён не ідзе да варажбіткі з крыштальным шарам, каб чытала з рукі. Не ведае, куды ідзе”, — пракаментаваў Папа і дадаў, што вернік з’яўляецца чалавекам, які “імкнецца да абяцанага, да сустрэчы, да нечага”.